L-Iraq qal li rċieva l-ewwel ordni ta’ ajruplani tal-gwerra mir-Russja biex jgħinu fil-glieda kontra r-ribelli Sunni. Il-Ministru tad-Difiża qal li ħames ajruplani Sukhoi Su-25 se jibdew jaħdmu fi żmien tlieta jew erbat ijiem. Wara sensiela t’attakki fl-aħħar tliet ġimgħat ir-ribelli qed jikkontrollaw żoni kbar fin-naħa ta’ fuq u l-punent tal-pajjiż. Il-bieraħ, il-gvern Iraqi qal li reġa ħa l-kontroll tal-belt fit-tramuntana, Tikrit għalkemm ir-ribelli mhumiex tal-istess fehma. It-televiżjoni tal-istat qal li nqatlu 60 militant u li għaddejjin tħejjijiet għal offensiva fil-belt ta’ Mosul li hi ikkontrollata mir-ribelli.